Στεφάν Ντεμόλ

Ο Στεφάν Ντεμόλ (11 Μαρτίου 1966 - 22 Ιουνίου 2023) ήταν Βέλγος προπονητής ποδοσφαίρου και πρώην διεθνής παίκτης.

Ως ποδοσφαιριστής
Άρχισε να αγωνίζεται από την ηλικία των 9 ετών στην ομάδα νέων της ΦΚ Ντρόγκενμπος και το 1980 εντάχθηκε στην ΡΣΚ Άντερλεχτ.

Θεωρούμενος μεγάλο ταλέντο, ο Ντεμόλ σύντομα (1985) προωθήθηκε στην ανδρική ομάδα, όπου κατέλαβε τη θέση του κεντρικού αμυντικού και άρχισε να συγκεντρώνει πάνω του τα βλέμματα άλλων μεγάλων συλλόγων της Ευρώπης.

Έτσι το 1988 υπέγραψε συμβόλαιο με την ιταλική Μπολόνια και τον επόμενο χρόνο βρέθηκε στην Πόρτο. Το 1990 ήταν ποδοσφαιριστής της γαλλικής Τουλούζ, ενώ το 1991 επέστρεψε στη χώρα του για χάρη της Σταντάρ Λιέγης, με την οποία επίσης διακρίθηκε κατακτώντας το Κύπελλο Βελγίου το 1993.

Στη συνέχεια φόρεσε τη φανέλα της Σερκλ Μπρυζ (1994) και την επόμενη χρονιά αυτήν της πορτογαλικής Σπόρτινγκ Μπράγκα.

Ακολούθησαν ο Πανιώνιος, η ελβετική Λουγκάνο και η Τουλόν της Β΄ κατηγορίας της Γαλλίας. Το 1998 έπαιξε στην Ντέντερλο και τερμάτισε την καριέρα του το 2000 με την τοπικής κατηγορίας ΣΚ Χάλε.

Ο Ντεμόλ αγωνίσθηκε 38 φορές στην Εθνική ομάδα του Βελγίου και σκόραρε 1 φορά, εναντίον της Σοβιετικής Ένωσης στο Παγκόσμιο Κύπελλο του 1986, στο Μεξικό.

Απεβίωσε από καρδιακή ανακοπή στις 22 Ιουνίου 2023

Ως προπονητής
Μετά το πέρας της σταδιοδρομίας του ως παίκτη, ανέλαβε προπονητής ή βοηθός προπονητή σε διάφορες ομάδες. Το φθινόπωρο του 2004 προσλήφθηκε στο Αιγάλεω, το οποίο οδήγησε στους ομίλους του κυπέλλου ΟΥΕΦΑ. Μετά την αποχώρησή του από το Αιγάλεω δήλωσε ότι απολύθηκε διότι δεν συμφωνούσε με τον πρόεδρο της ομάδας για το στήσιμο αγώνων.

Το 2005 ήταν βοηθός προπονητή στη Σταντάρ Λιέγης και από το 2006 βοηθός του Ρενέ Βαντερέϊκεν στην Εθνική ομάδα του Βελγίου. Από το καλοκαίρι του 2010 ως το Νοέμβριο του 2011 ήταν προπονητής του ΠΑΣ Γιάννινα.

Ομάδες
Οι ποδοσφαιρικοί σύλλογοι στους οποίους αγωνίστηκε ο Ντεμόλ στην καριέρα του ήταν οι εξής:
 ως το 1980:  Ντρόγκενμπος
 1980-1988:  ΡΣΚ Άντερλεχτ
 1988-1989:  Μπολόνια
 1989-1990:  ΦΚ Πόρτο
 1990-1991:  Τουλούζ
 1991-1994:  Σταντάρ Λιέγης
 1994-1995:  Σερκλ Μπρυζ
 1995-1996:  Σπόρτινγκ Μπράγκα
 1996-1997:  Πανιώνιος: 3 (0)
 1997-1998 (α΄):  Λουγκάνο
 1997-1998 (β΄):  Τουλόν
 1998-1999:  Ντέντερλο
 1999-2000:  ΣΚ Χάλε

Εθνική ομάδα

 1985-1990(;):  Βέλγιο: 38 συμμετοχές - 1 γκολ

Παραπομπές 

Βέλγοι ποδοσφαιριστές
Βέλγοι προπονητές ποδοσφαίρου
Ποδοσφαιριστές Πανιωνίου
Προπονητές ποδοσφαίρου Αιγάλεω Α.Ο.
Προπονητές ποδοσφαίρου Π.Α.Σ. Γιάννινα
Αμυντικοί ποδοσφαιριστές
Ποδοσφαιριστές ΡΣΚ Άντερλεχτ
Ποδοσφαιριστές Μπολόνια ΦΚ 1909
Ποδοσφαιριστές ΦΚ Πόρτο
Ποδοσφαιριστές Τουλούζ ΦΚ
Ποδοσφαιριστές Σταντάρ Λιέγης
Ποδοσφαιριστές Σερκλ Μπρυζ
Ποδοσφαιριστές Σπόρτινγκ Κλούμπε ντε Μπράγκα
Ποδοσφαιριστές Σπορτίνγκ Τουλόν Βαρ
Προπονητές ποδοσφαίρου Εθνικού Άχνας
Προπονητές ποδοσφαίρου Άρη Λεμεσού
Προπονητές ποδοσφαίρου ΦΚ Βρυξέλλες
Ποδοσφαιριστές Εθνικής Βελγίου
Ποδοσφαιριστές Παγκοσμίου Κυπέλλου 1990
Ποδοσφαιριστές Παγκοσμίου Κυπέλλου 1986
Ποδοσφαιριστές Λιγκ 1
Ποδοσφαιριστές Σούπερ Λιγκ Ελλάδας
Ποδοσφαιριστές Σέριε Α
Ποδοσφαιριστές ΦΚ Λουγκάνο
Προπονητές ποδοσφαίρου ΚΦ Μέχελεν
Ποδοσφαιριστές Ντέντερ Έεντραχτ Χέκελγκεμ
Προπονητές ποδοσφαίρου Ντέντερ Έεντραχτ Χέκελγκεμ
Προπονητές ποδοσφαίρου Σπορτίνγκ Σαρλερουά
Προπονητές ποδοσφαίρου ΚΦΚ Τύρνχαουτ
Προπονητές ποδοσφαίρου Τέρο Σασάνα
Ποδοσφαιριστές Πριμέιρα Λίγκα
Ξένοι ποδοσφαιριστές στην Πορτογαλία